Държавен вестник, бр. 77, 2018 г., стр. 41

БРОЙ  77	
Д Ъ Р Ж А В Е Н  В Е С Т Н И К 	
СТР.  41  
 – за целите, размера, сроковете и условията 
за създаване и използване на резервния капитал 
и собствените специални фондове;
 – за сроковете и реда за прекратяване дей­
ността на Банката;
з) утвърждава:
 – правилниците за работа на Съвета на упра­
вителите, Съвета на директорите, Управителния 
съвет и Ревизионната комисия на Банката, в които 
се определят, включително и реда за създаване, 
правилата за работа и количествения състав на 
съответните органи за управление;
 – бюджета на Банката за съответния период;
 – организационната структура на Банката 
до равнището на самостоятелните структурни 
подразделения;
и) осъществява други функции, произтича­
щи от Споразумението и Устава на Банката, 
необходими за постигане на целите и задачите 
на Банката.
2. Съветът на управителите приема едино­
душно решения с гласовете на всички членове 
на Банката, представлявани от своите предста­
вители по посочените по-долу въпроси, влизащи 
в неговата изключителна компетентност:
 – за изменение на Споразумението и Устава 
на Банката;
 – за приемането и за условията за приемане 
на нови членове на Банката;
 – за изменение на размера на записания 
уставен капитал на Банката;
 – за сроковете и реда за прекратяване на 
дейността на Банката.
3. По всички останали въпроси решенията на 
Съвета на управителите на Банката се приемат 
с квалифицирано мнозинство от не по-малко от 
3/4 от общия брой гласове на членовете на Бан­
ката, при условие че за решението е гласувало 
обикновено мнозинство от представителите на 
членовете на Банката, участвали в гласуването.
Съветът на управителите е оправомощен да 
приема решения, ако на заседанието на Съвета 
на управителите присъстват представители на 
не по-малко от 3/4 от общия брой членове на 
Банката.
4. С изключение на въпросите, изброени по-
горе в точка 2, Съветът на управителите има 
право да прехвърля за разглеждане в Съвета 
на директорите отделни въпроси, които според 
Устава на Банката спадат към компетентността 
на Съвета на управителите.
5. Съветът на управителите запазва изцяло 
пълнотата на правомощията си и може да приема 
решения по всякакви въпроси от компетентността 
на другите органи за управление на Банката.
Съвет на директорите
Член 22
Съветът на директорите е колегиален орган 
за управление на Банката, който извършва 
общото ръководство на дейността на Банката. 
Съветът на директорите е подотчетен на Съвета 
на управителите.
Съветът на директорите се състои от пред­
ставители на членовете на Банката.
Всеки член на Банката назначава един ди­
ректор в Съвета на директорите.
За приемане на решения в Съвета на дирек­
торите всеки директор разполага с брой гласове, 
пропорционален на размера на дяла на назна­
чилия го член на Банката във внесения уставен 
капитал на Банката.
Членовете на Съвета на директорите се на­
значават за срок от три години и могат да бъдат 
назначени повторно след изтичане на посочения 
срок, но не за повече от още един тригодишен 
период.
Членовете на Съвета на директорите не могат 
да бъдат едновременно и членове на Съвета на 
управителите.
Съветът на директорите се събира на за­
седания толкова често, колкото това изисква 
управлението на Банката, но не по-рядко от 
веднъж на тримесечие.
Членовете на Съвета на директорите не са 
щатни служители на Банката.
За изпълнение на задълженията им на дирек­
торите се заплаща премиално възнаграждение 
според годишните резултати съгласно условията 
и реда, утвърдени от Съвета на управителите.
Член 23
Съветът на директорите:
а) утвърждава основните нормативни доку­
менти, регулиращи различните направления в 
дейността на Банката, включително кредитната, 
финансовата, отчетната и тарифната политика на 
Банката, както и политиките за управление на 
активите и пасивите, управление на рисковете 
(включително и определяне на риск апетита);
б) утвърждава Правилника за условията на 
труд на служителите в Банката, както и други 
правила, определящи взаимоотношенията между 
Банката и нейните служители;
в) утвърждава детайлизираната организацион­
на структура до ниво отдели, щатното разписание 
и бюджета за административно-стопанските 
разходи на Банката;
г) съпровожда дейността на Съвета на уп­
равителите;
д) изпълнява други пълномощия, предвидени 
в Споразумението и настоящия Устав.
По всички въпроси решенията на Съвета 
на директорите се приемат с квалифицирано 
мнозинство от не по-малко от 3/4 от общия 
брой гласове на директорите, при условие че 
решението е гласувано с обикновено мнозин­
ство от членовете на Съвета на директорите, 
участвали в гласуването.
Съветът на директорите е оправомощен да 
приема решения, ако на заседанието на Съвета 
на директорите присъстват директори, пред­
ставляващи не по-малко от 3/4 от общия брой 
членове на Банката.
Съветът на директорите има право да предава 
отделни въпроси за разглеждане на Управител­
ния съвет, които съгласно Устава на Банката 
спадат към компетентността на Съвета на 
директорите.